google/wiki40b huggingface dataset:
शुकसप्तति

शुकसप्तति (अर्थ = 'तोते की सत्तर कथाएँ') एक कथासंग्रह है जो मूलतः संस्कृत में रचा गया था। अपने गृहस्वामी के परदेश चले जाने पर कोई पालतू तोता अपनी स्वामिनी को हर रात एक कथा सुनाता है और इस प्रकार परपुरषों के आकर्षणजाल से अपनी स्वामिनी को बचाता है।  इसकी विस्तृत वाचनिका के लेखक कोई चिन्तामणि भट्ट हैं जिनका समय १२वीं शताब्दी से पूर्ववर्ती होना चाहिए, क्योंकि उन्होंने इस ग्रंथ में पूर्णभद्र के द्वारा संस्कृत "पंचतंत्र" का स्थान-स्थान पर उपयोग किया है।
१४वीं शताब्दी से पहले ही इसका अनुवाद फारसी में हो चुका था। यह अनुवाद बहुत अच्छा नहीं रहा होगा, क्योंकि उससे असंतुष्ट होकर ही फारसी के प्रसिद्ध कवि नख्शवी ने (जो हाफिज और सादी के समकालीन थे) १३२९-३० ई. में 'तूती नामह' लिखा, जो सौ वर्षों के अन्दर तुर्की भाषा में अनूदित हुआ और फिर अन्य यूरोपीय भाषा में गया। नख्शवी को ‘शुकसप्तति' की कुछ कहानियाँ अश्लील लगी थीं। उन्होंने उन्हें छोड़ दिया था और 'बेतालपंचविंशतिका' (वैतालपचीसी) से लेकर कुछ अन्य कथाएँ जोड़ दी थीं। फारसी रूपान्तर से कई एशियाई भाषाओं में इसका अनुवाद हुआ और यूरोप की पश्चिमी सीमा के देशों तक यह कहानी पहुँच गई।

कथा

इसमें हरदत्त नामक व्यापारी का अकर्मण्य पुत्र मदनसेन है, जिसकी पत्नी प्रभावती, मुख्य पात्र है। एक ओर प्रभावती के साथी उसे देशाटन पर गए पति वियोग-विलाप के बजाय यौवन-सुख के साथ जीवन को सार्थक बनाने की सीख देते हैं वहीं दूसरी तरफ शुक द्वारा उसे सत्तर रातों तक कहानियां सुनाई जाती हैं, जिसके चलते पति की अनुपस्थिति में नायिका पर-पुरुष रमण, कदाचार से बच जाती है, लेकिन कहानियों में अन्य पत्नियों के विश्वासघात और गणिकाओं के धूर्त व्यवहार का बखान है।
ब्लैक

संगीत

ए आर रहमान जी को फिल्म, ब्लॅक, के लिए मूल रूप से संपर्क किया गया था लेकिन ऊन्होने अपने व्यस्त कार्यक्रम की वजह से इनकार कर दिया। फिल्म का संगीत फिर मोंटी शर्मा द्वारा रचा गया था। "हा मेन चू कर देखा है," गाना गायत्री गानजावाला ने निष्पादन किया। ब्लॅक अन्य बॉलीवुड फिल्मों के विपरीत एक हि गाने को प्नाह देति है।
लूणी विधानसभा क्षेत्र (राजस्थान)

लूणी विधानसभा क्षेत्र राजस्थान का एक विधानसभा क्षेत्र है।
बिस्मिल अज़ीमाबादी

बिस्मिल अज़िमाबादी (1901 - 1978) Patna, Bihar  से एक उर्दू कवि थे। 1921 में उन्होंने "सरफरोशी की तमन्ना" नामक  देशभक्ति कविता लिखी थी।यह कविता  राम प्रसाद बिस्मिल, एक भारतीय महान क्रान्तिकारी नेता ने  मुकदमे के दौरान अदालत में अपने साथियों के साथ सामूहिक रूप से गाकर लोकप्रिय भी बनाया। बिस्मिल' अज़ीमाबादी ने इसे भारतीय स्वतन्त्रता संग्राम के नौजवान स्वतन्त्रता सेनानियों के लिये सम्बोधि-गीत के रूप में लिखा था। 'बिस्मिल' की शहादत के बाद इसे स्वतन्त्रता सेनानियों की नौजवान पीढ़ी जैसे शहीद भगत सिंह तथा चन्द्रशेखर आजाद आदि के साथ भी जोड़ा जाता रहा है।  यह पहली एक जर्नल् "सबाह्" मै दिल्ली से प्रकाशित हुई ।
बीबी की मस्जिद

बीबी की मस्जिद बुरहानपुर की पहली जामा मस्जिद है जिसका निर्माण फारुकी शासनकाल में बादशाह आदिल शाह फारुकी की बेगम रुकैया ने करवाया था। इस मस्जिद के निर्माण के समय बुरहानपुर की अधिकांश आबादी उत्तर दिशा में रहती थी इसलिए मोहल्ला इतवारा में इस मस्जिद का निर्माण करवाया गया।

इतिहास

इस मस्जिद के निर्माण के लिए गुजरात से कारीगरों को लाया गया। इस मस्जिद पर गुजरात की स्थापत्य कला का प्रभाव साफ तौर पर दिखता है। जानकारों का मानना है कि है कि बीबी की मस्जिद अहमदाबाद की जामा मस्जिद की ही एक प्रतिकृति है। इस मस्जिद के निर्माण में असीरगढ़ की खदानों से लाए गए पत्थरों का इस्तेमाल किया गया। अपने समय की भव्य इमारतों में शामिल यह मस्जिद मुगल बादशाह औरंगजेब के शासन काल में अरबी और फारसी भाषा की शिक्षा का केंद्र रही।
वृन्द

वृन्द (१६४३-१७२३) हिन्दी के कवि थे। रीतिकालीन परम्परा के अन्तर्गत वृन्द का नाम आदर के साथ लिया जाता है। इनके नीति के दोहे बहुत प्रसिद्ध हैं।

जीवन परिचय

अन्य प्राचीन कवियों की भाँति वृन्द का जीवन परिचय भी प्रमाणिक नहीं है। पं॰ रामनरेश त्रिपाठी इनका जन्म सन् 1643 में मथुरा (उ.प्र.) क्षेत्र के किसी गाँव का बताते हैं, जबकि डॉ॰ नगेन्द्र ने मेड़ता गाँव को इनका जन्म स्थान माना है। इनका पूरा नाम 'वृन्दावनदास' था। वृन्द जाति के सेवक अथवा भोजक थे। वृन्द के पूर्वज बीकानेर के रहने वाले थे परन्तु इनके पिता रूप जी जोधपुर के राज्यान्तर्गत मेड़ते में जा बसे थे। वहीं सन् १६४३ में वृन्द का जन्म हुआ था। वृन्द की माता का नाम कौशल्या आर पत्नी का नाम नवरंगदे था। दस वर्ष की अवस्था में ये काशी आये और तारा जी नामक एक पंडित के पास रहकर वृन्द ने साहित्य, दर्शन आदि विविध विधयों का ज्ञान प्राप्त किया। काशी में इन्होंने व्याकरण, साहित्य, वेदान्त, गणित आदि का ज्ञान प्राप्त किया और काव्य रचना सीखी। 
मुगल सम्राट औरंगजेब के यहाँ ये दरबारी कवि रहे। मेड़ते वापस आने पर जसवन्त सिंह के प्रयास से औरंगजेब के कृपापात्र नवाब मोहम्मद खाँ के माध्यम से वृन्द का प्रवेश शाही दरवार में हो गया़। दरबार में "पयोनिधि पर्यौ चाहे मिसिरी की पुतरी" नामक समस्या की पूर्ति करके इन्होंने औरंगजेब को प्रसन्न कर दिया। उसने वृन्द को अपने पौत्र अजी मुशशान का अध्यापक नियुक्त कर दिया। जब अजी मुशशान बंगाल का शाशक हुआ तो वृन्द उसके साथ चले गए। सन् १७०७ में किशनगढ़ के राजा राजसिंह ने अजी मुशशान से वृन्द को माँग लिया। सन् १७२३ में किशनगढ़ में ही वृन्द का देहावसान हो गया।
भारतीय कृषि अनुसंधान संस्थान

'पूसा संस्थान' के नाम से लोकप्रिय भारतीय कृषि अनुसंधान संस्थान की स्थापना मूल रूप से पूसा (बिहार) में एक अमेरिकी समाजसेवक मि. हेनरी फिप्स द्वारा दिये गए 30,000 पाउन्ड् के सहयोग से 1905 में हुई थी। मूल रूप में यह संस्थान 'इम्पीरियल कृषि अनुसंधान संस्थान' (Imperial Agriculture Research Institute) था जो ब्रिटिश काल में में स्थापित किया गया था। सन् १९३४ में बिहार में एक भयंकर भूकंप आया जिसमें इस संस्थान के मुख्य भवनों को काफी क्षति हुई। इसके परिणामस्वरूप उसी वर्ष इस संस्थान को नयी दिल्ली स्थानान्तरित कर दिया गया जिसे 'पूसा कैम्प्स' कहा गया। आगे चलकर दिल्ली स्थित यह संस्थान का नाम 'भारतीय कृषि अनुसंधान संस्थान' (Indian Agricultural Research Institute) कर दिया गया। और पूसा में जो कुछ बचा रहा उसे पदावनत (downgrade) करके 'कृषि अनुसंधान स्टेशन' (agricultural research station) कहा जाने लगा। अन्तत: ३ दिसम्बर सन् १९७० को भारत सरकार ने इसी को नामान्तरित करके 'राजेन्द्र कृषि विश्वविद्यालय' के रूप में बदल दिया।
नालंदा प्रकाशन

यह हिन्दी पुस्तकों के एक प्रमुख प्रकाशक हैं।
दसवीं लोक सभा

10वीं लोक सभा, (20 जून 1991 – 10 मई 1996) के मई–जून 1991 में हुये भारतीय आम चुनाव, 1991 के चयनित सदस्यों की सूची। लोकसभा भारतीय संसद का निम्न सदन है।
२७९८ ईसा पूर्व

२७९८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७९८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अल-मुख्तार ताकाफी

प्रारंभिक जीवन

अल-मुख्तार का पूर्ण नाम मुख्तार अबू उबायद मसूद था।  उनका जन्म 622 ईस्वी में ताइफ बनू हौजिन जनजाति में हुआ था. एक हिजरी, इस्लामी पैगंबर हज़रत मुहम्मद सहाब ने मदीना के प्रवासन की शुरुआत की थी।634 नवंबर ईस्वी, 13 हिजरी में अल-जिसर की लड़ाई में अबू उबायद अल-ताकाफी जो अल-मुख्तार के पिता थे। उनकी मां का नाम हुसना था, उनकी दो बहनें थीं।
रेशमकीट पालन

कच्चा रेशम बनाने के लिये रेशम में कीटों का पालन रेशम उत्पादन (Sericulture) या 'रेशमकीट पालन' कहलाता है।

भारत में रेशम उत्पादन

रेशम भारत के जीवन में रच बस गया है। हजारों वर्षों से यह भारतीय संस्‍कृति और परम्‍परा का अभिन्‍न अंग बन गया है। कोई भी अनुष्‍ठान रेशम के उपयोग के बिना पूरा नहीं होता है। 
रेशम उत्पादन में भारत चीन के बाद दूसरे नम्बर पर आता है। रेशम के जितने भी प्रकार हैं, उन सभी का उत्पादन किसी न किसी भारतीय इलाके में होता ही है। भारतीय बाजार में इसकी खपत भी काफी है। विशेषज्ञों के अनुसार, रेशम उद्योग के विस्तार को देखते हुए इसमें रोजगार की काफी संभावनाएं हैं और आनेवाले दिनों में इसका कारोबार और फलेगा-फूलेगा। फैशन उद्योग के काफी करीब होने के कारण भी इसकी मांग में शायद ही कभी कमी आए। 
पिछले तीन दशकों से, भारत का रेशम उत्पादन धीरे-धीरे बढ़कर जापान और पूर्व सोवियत संघ देशों से ज्यादा हो गया है, जो कभी प्रमुख रेशम उत्पादक हुआ करते थे। भारत इस समय विश्व में चीन के बाद कच्‍चे सिल्क का दूसरा प्रमुख उत्पादक है। वर्ष 2009-10 में इसका 19,690 टन उत्पादन हुआ था, जो वैश्विक उत्पादन का 15.5 फीसदी है। भारत रेशम का सबसे बड़ा उपभोक्ता होने के साथ-साथ पांच किस्मों के रेशम-मलबरी, टसर, ओक टसर, एरि और मुगा सिल्क का उत्पादन करने वाला अकेला देश है और यह चीन से बड़ी मात्रा में मलबरी कच्‍चे सिल्क और रेशमी वस्त्रों का आयात करता है। भारत के रेशम उत्पादन में वर्ष 2009-10 में पिछले वर्ष की तुलना में 7.2 फीसदी वृद्धि हुई। टसर, एरि और मुगा जैसे वन्य सिल्क के उत्पादन में पिछले वर्ष की तुलना में वर्ष 2009-10 में 22 फीसदी वृद्धि हुई। रेशम की इन किस्मों का उत्पादन मध्य और पूर्वोत्तर भारत के जनजातीय लोग करते हैं। वन्य सिल्क को ‘‘पर्यावरण के अनुकूल हरित रेशम’’ के रूप में बढ़ावा देने और वैश्विक बाजार में विशेष बाजार तैयार किए जाने की व्यापक सम्भावना है।
महिन्द राजपक्ष

पर्सी महेंद्र "महिन्दा" राजपक्षे, (सिंहल මහින්ද රාජපක්ෂ, तमिल: மகிந்த ராசபக்ச, जन्म:18 नवम्बर 1945), श्रीलंका के पूर्व और छठे राष्ट्रपति और श्रीलंकाई सशस्त्र बलों के सर्वोच्च सेनापति (कमांडर इन चीफ) हैं। पेशे से वकील, राजपक्षे श्रीलंका की संसद के लिए सबसे पहले सन 1970 में चुने गए थे। 6 अप्रैल 2004 से अपने 2005 में राष्ट्रपति चुने जाने तक वो श्रीलंका के प्रधानमंत्री रहे। उन्होंने 19 नवंबर, 2005 को श्रीलंका के राष्ट्रपति के रूप में छह वर्ष के कार्यकाल के लिए शपथ ली। 27 जनवरी, 2010 को राजपक्षे पुनः एक बार अपने दूसरे कार्यकाल के लिए राष्ट्रपति चुने गए।
तुर्की वर्णमाला

Tr Alfabe.svg
तुर्की भाषा की आधुनिक वर्णमाला लैटिन वर्णमाला से व्युत्पन्न है। इसमें कुल 29 वर्ण हैं जिनमें से 7 वर्ण (Ç, Ğ, I, İ, Ö, Ş, तथा d Ü) मूल लैटिन वर्णों को परिवर्तित करके बनाए गये हैं। यह वर्णमाला आधुनिक तुर्की उच्चारण को काफी सीमा तक ठीक-ठीक निरूपित कर पाती है।
नन्दकिशोर नवल

नन्दकिशोर नवल (जन्म १९३७) वरिष्ठ आलोचक हैं। कविता की मुक्त, हिंदी आलोचना का विकास, मुक्तबोध: ज्ञान और संवेदना इनकी आलोचना पुस्तकें हैं। कसौटी पत्रिका का संपादन कार्य भी करते हैं।
शमा जैन

प्रारंभिक जीवन और शिक्षा

शमा जैन जम्मू एवं कश्मीर राज्य के अंतर्गतजम्मू में पैदा हुयी। उन्होने जम्मू विश्वविद्यालय से राजनीति विज्ञान में स्नातक की परीक्षा प्रथम श्रेणी में प्राप्त की और स्वर्ण पदक से सम्मानित हुयी। तत्पश्चात उन्होने जवाहरलाल नेहरू विश्वविद्यालय, नई दिल्ली से परास्नातक और एम. फिल की शिक्षा प्राप्त की। वे एम. फिल के लिए यूजीसी फैलोशिप के प्राप्तकर्ता हैं।
समाचार चन्द्रिका

समाचार चन्द्रिका भवानीचरण बन्द्योपाध्याय द्वारा सम्पादित तथा कोलकाता से प्रकाशित एक साप्ताहिक पत्रिका थी। यह पत्रिका १८२२ में पहली बार प्रकाशित हुई थी। समाचार चन्द्रिका के सम्पादक भवानीचरण बन्द्योपाध्याय पहले सम्वाद कौमुदी के सम्पादक थे। वहाँ जब उनका राजा राममोहन राय के विचारों से मतभेद हो गया तो उन्होने समाचार चन्द्रिका पत्रिका आरम्भ की।
समाचार पत्रिका के सम्पादक भवानीचरण उस समय के प्रभावशाली व्यक्ति तथा गद्यसाहित्य के प्रणेताओं में से एक थे। इसका परिणाम यह हुआ कि धीरे-धीरे पत्रिका की प्रसार संख्या में वृद्धि हुई और १८२९ ई॰ के अप्रैल माह से यह सप्ताह में दो दिन प्रकाशित होना आरम्भ हो गयी।
जलपाश

जलपाश किसी नदी अथवा झील के जलमार्ग में, जल के विभिन्न स्तरों के बीच नौकाओं को ऊपर उठाने और नीचे उतारने की एक युक्ति है। जलपाश का खास गुण इसका स्थिर कक्ष है जिसमें जलस्तर घटाया या बढ़ाया जा सकता है। जलपाश की स्थापना उन नदियों या झीलों में की जाती है जहां जलस्तर एकाएक परिवर्तित होता है। ऐसा किसी जलप्रपात या बांध की उपस्थिति के कारण हो सकता है।
जलपाश का उपयोग कर किसी भी नदी को आसानी से नौगम्य बनाया जा सकता है, साथ ही असमान स्तरों वाली भूमि पर नहरों का निर्माण किया जा सकता है।
वर्डप्रैस

थीम

वर्डप्रेस उपयोगकर्ता विभिन्न विषयों के बीच थीम्स स्थापित और बदल सकते हैं। प्रत्येक वर्डप्रेस वेबसाइट के लिए कम से कम एक विषय मौजूद होना चाहिए और हर विषय को संरचित PHP, मान्य HTML (हाइपरटेक्स्ट मार्कअप लैंग्वेज) और कैस्केडिंग स्टाइल शीट्स (css) के साथ वर्डप्रेस मानकों का उपयोग करके डिज़ाइन किया जाना चाहिए। डैशबोर्ड में वर्डप्रेस "अपीयरेंस" एडमिनिस्ट्रेशन टूल का उपयोग करके थीम को सीधे इंस्टॉल किया जा सकता है, या थीम फोल्डर को सीधे थीम डायरेक्टरी में कॉपी किया जा सकता है,  उदाहरण के लिए एफ़टीपी के माध्यम से और होस्टिंग फ़ाइल मैनेजर के माध्यम से ।कई मुफ्त थीम वर्डप्रेस थीम डायरेक्टरी में सूचीबद्ध हैं, और प्रीमियम थीम मार्केटप्लेस और व्यक्तिगत वर्डप्रेस डेवलपर्स से खरीद के लिए उपलब्ध हैं। वर्डप्रेस उपयोगकर्ता अपने स्वयं के इस्तेमाल के लिए कस्टम थीम भी बना सकते हैं।

प्लगइन

वर्डप्रेस का प्लगइन आर्किटेक्चर उपयोगकर्ताओं को वेबसाइट या ब्लॉग की सुविधाओं और कार्यक्षमता का विस्तार करने की अनुमति देता है। मार्च 2017 तक, वर्डप्रेस के पास 55,286 से अधिक प्लगइन्स उपलब्ध हैं, [1] जिनमें से प्रत्येक कस्टम फ़ंक्शन और सुविधाएँ प्रदान करता है, जिससे उपयोगकर्ता अपनी विशिष्ट आवश्यकताओं के लिए अपनी साइटों को सक्षम कर सकते हैं। ये अनुकूलन खोज इंजन अनुकूलन से लेकर क्लाइंट पोर्टल्स तक, उपयोगकर्ताओं को लॉग इन करने के लिए निजी जानकारी को प्रदर्शित करने के लिए उपयोग किए जाते हैं, सामग्री प्रबंधन प्रणालियों के लिए, सामग्री प्रदर्शित करने की विशेषताओं जैसे विगेट्स और नेविगेशन बार के अलावा। सभी उपलब्ध प्लगइन्स हमेशा अपग्रेड के साथ नहीं होते हैं और परिणामस्वरूप वे ठीक से काम नहीं कर सकते हैं या बिल्कुल भी काम नहीं कर सकते हैं। अधिकांश प्लगइन्स स्वयं वर्डप्रेस के माध्यम से उपलब्ध हैं, या तो उन्हें डाउनलोड करने और फ़ाइलों को मैन्युअल रूप से एफ़टीपी या वर्डप्रेस डैशबोर्ड के माध्यम से स्थापित करने के माध्यम से। हालांकि, कई तीसरे पक्ष अपनी स्वयं की वेबसाइटों के माध्यम से प्लगइन्स की पेशकश करते हैं, जिनमें से कई भुगतान पैकेज हैं।
वेब डेवलपर्स जो प्लगइन्स विकसित करना चाहते हैं, उन्हें वर्डप्रेस हुक प्रणाली सीखने की आवश्यकता है जिसमें 300 से अधिक हुक दो श्रेणियों में विभाजित हैं: एक्शन हुक और फ़िल्टर हुक।

मोबाइल

वेबओएस,  एंड्रॉइड,  आईओएस (आईफोन, आईपॉड टच, आईपैड), विंडोज फोन और ब्लैकबेरी के लिए मूल एप्लिकेशन मौजूद हैं। ऑटोमैटिक द्वारा डिज़ाइन किए गए इन एप्लिकेशन में नए ब्लॉग पोस्ट और पेज जोड़ने, कमेंट करने, टिप्पणियों को मॉडरेट करने, टिप्पणियों को देखने की क्षमता के अलावा टिप्पणियों का जवाब देने जैसे विकल्प हैं।

इतिहास

यह पहली बार 27 मई 2003 को इनके संस्थापक मेट मुल्लेनवेग और माइक लिटल द्वारा जारी किया गया था।
आचार्य मम्मट

जीवन

आचार्य मम्मट कश्मीर के एक पंडित परिवार में पैदा हुए थे। वे जयाता के पुत्र थे जिन्होंने ब्राह्मण काशीका के साथ व्याकरणिक ग्रंथ का संयुक्त लेखन किया था। और कायाता के भाई थे.
युव्वाता वेदों पर भाष्य करने वाले पंडित थे , बाद में उनके इस काम को इहे द्वारा अधिग्रहित किया गया ,सयाना और माधव ने इसे आगे बढ़ाया था। आचार्य मम्मट ने अध्ययन के उद्देश्य के लिए बनारस की यात्रा की। आचार्य मम्मट के समय कश्मीर में साहित्य का अत्यधिक प्रचार प्रसार होने लगा था। जिससे बौद्ध साहित्य प्रेरित हुआ और फिर भारत के बाहर 
हिमालय में बौद्ध साहित्य के वर्तमान घर तिब्बत में इसका उत्थान हुआ और वो शीर्ष पर पंहुचा। इनके बाद ऐसा प्रतीत होता है कि भारत में साहित्य कश्मीर से मिथिला तक और फिर बंगाल तक फैला वर्त्तमान में यह दक्षिण भारत में सिमट गया है।
आचार्य मम्मट संस्कृत काव्यशास्त्र के सर्वश्रेष्ठ विद्वानों में से एक समझे जाते हैं। वे अपने शास्त्रग्रंथ काव्यप्रकाश के कारण प्रसिद्ध हुए। कश्मीरी पंडितों की परंपरागत प्रसिद्धि के अनुसार वे नैषधीय चरित के रचयिता श्रीहर्ष के मामा थे। उन दिनों कश्मीर विद्या और साहित्य के केंद्र था तथा सभी प्रमुख आचार्यों की शिक्षा एवं विकास इसी स्थान पर हुआ। वे कश्मीरी थे, ऐसा उनके नाम से भी पता चलता है लेकिन इसके अतिरिक्त उनके विषय में बहुत कम जानकारी मिलती है। वे भोजराज के उत्तरवर्ती माने जाते है, इस हिसाब से उनका काल दसवीं शती का लगभग उत्तरार्ध है। ऐसा विवरण भी मिलता है कि उनकी शिक्षा-दीक्षा वाराणसी में हुई। .
लालकुआँ तहसील

जनसांख्यिकी

तहसील के अधिकार क्षेत्र में कुल ४९ गाँव आते हैं, और २०११ की जनगणना के अनुसार इसकी जनसंख्या ९४,७२४ है।
गोभिला

सामवेद में गोभिला गृह्यसूत्र का वर्णन है। ऐसा मालूम होता है कि वे सामवेद के रचयिता ऋषियों में से एक थे और सामवेद के गायन व उच्चारण में प्रवीण थे। इस बात का उल्लेख सत्यव्रत की कहानी में मिलता है।
अयातोगोभिलोक्तानामम्न्येषां चैव कर्मणाम,
अस्पष्टदानाम विधिं सभ्यग दर्शियशिये प्रदीपवत।
कत्यायन के कर्मप्रदीप में इसका वर्णन है जिसमे श्राद्धकल्प की विशेषता बतायी गयी है
बकलावा

बकलावा एक मध्य एशियाई मीठी पेस्ट्री (मिठाई) है। इसे मैदे की कई सतहों को कटे अखरोट एवं पिश्तों से भरकर, चीनी या शहद की चाशनी से मीठा किया जाता है।
चंडीदास

चंडीदास राधकृष्ण लीला संबंधी साहित्य का आदिकवि माने जाते हैं। इनका बंगाली वैष्णव समाज में बड़ा मान है। बहुत दिनों तक इनके बारे में कुछ विशेष ज्ञात नहीं था। चंडीदास को द्विज चंडीदास, दीन चंडीदास, बडु चंडीदास, अनंतबडु चंडीदास इन कई नामों से युक्त पद प्राप्त थे। इनकी पदावली को प्राय: कीर्तनियाँ लोग गाया करते थे।
इसके पर्दो का सर्वप्रथम आधुनिक संग्रह जगद्बंधु भद्र द्वारा "महाजन पदावली" नाम से किया गया। इस संग्रह ग्रंथ की द्वितीय संख्या में चंडीदास नामांकित दो सौ से अधिक पद संग्रहीत हैं। यह संग्रह सन् 1874 ई. में प्रकाशित हुआ था। सन् 1916 ई. तक चंडीदास के परिचय, समय इत्यादि के संबंध में कोई निश्चित मत न होते हुए भी इस बात की कोई समस्या नहीं थी कि चंडीदास नाम के एक ही व्यक्ति थे या अनेक। इसी समय वसंतरंजन राय ने स्वयं प्राप्त की हुई "श्रीकृष्णकीर्तन" नाम की। हस्तलिखित ग्रंथ की प्रति को संपादित कर प्रकाशित किया। यह ग्रंथ कृष्णलीला काव्य है। प्रचलित पदावली की भाषा और वर्ण्य विषय से "श्रीकृष्णकीर्तन" की भाषा एवं वर्ण्य विषय में अंतर होने के कारण इस बात की संभावना जान पड़ी कि चंडीदास नाम के एकाधिक व्यक्ति अवश्य थे। बहुत छानबीन के उपरांत प्राय: सभी विद्वान् इस निष्कर्ष पर पहुँचे कि दो चंडीदास अवश्य थे।
चैतन्यदेव के पूर्ववर्ती एक चंडीदास थे, इस बात का निर्देश "चेतन्य-चरितामृत" एवं "चैतन्यमंगल" में मिलता है। चैतन्यचरितामृत में बताया गया है कि चैतन्य महाप्रभु चंडीदास एवं विद्यापति की रचनाएँ सुनकर प्रसन्न होते थे। जीव गोस्वामी ने भागवत की अपनी टीका "वैष्णव तोषिनी" में जयदेव के साथ चंडीदास का उल्लेख किया है। नरहरिदास और वैष्णवदास के पदों में भी इनका नामोल्लेख है। इन चंडीदास का जो कुछ परिचय प्राप्त है वह प्राय: जनश्रुतियों पर ही आधारित है। ये ब्राह्मण थे और वीरभूम जिले के नामूर ग्राम के निवासी थे। "तारा", "रामतारा" अथवा "रामी" नाम की धोबिन इनकी प्रेमिका थी, यह एक जनश्रुति है। दूसरी जनश्रुति के अनुसार ये बाँकुड़ा जिले के छातना ग्राम के निवासी थे। ये "वाशुली" देवी के भक्त थे। इनके नाम से प्रकाशित ग्रंथ "श्रीकृष्णकीर्तन" में प्रबंधात्मकता है। यह प्राचीन यात्रानाट्य और पांचाली काव्य का मिलाजुला रूप है।
दीन चंडीदास नामक एक व्यक्ति चैतन्यदेव के परवर्ती थे, इस बात का भी पता चलता है। दीन चंडीदास के नाम से नरोत्तमदास का वंदना संबंधी एक पद प्राप्त है। इससे वे नरोत्तमदास के शिष्य ज्ञात होते हैं। दीन चंडीदास नांमाकित बहुत से पद प्राप्त हैं। इनका संपादित संग्रह श्री मणींद्रमोहन वसु ने प्रकाशित किया है।
श्रोणि जलन बीमारी

लक्षण

श्रोणि जलन बीमारी (पीआईडी) के लक्षण गंभीर से गंभीरतम हो सकते हैं। जब श्रोणि जलन बीमारी (पीआईडी), क्लैमिडिया संबंधी संक्रमण से उत्पन्न होती है तो महिला को बहुत हल्के लक्षणों अथवा न के बराबर लक्षणों का अनुभव हो सकता है किन्तु उसकी प्रजनन शक्ति अंगो की खराबी का गंभीर खतरा होता है। जिन महिलाओं को श्रोणि जलन बीमारी (पीआईडी) के लक्षण प्रतीत होते हैं उनको सामान्यतः पेट के निचले भाग में दर्द होता है। अन्य लक्षण हैं- स्राव, जिसमें बदबू आ सकती है, दर्द भरा संभोग, पेशाब करते समय दर्द होना और मासिक धर्म के दौरान अनियमित रक्तस्राव होना।

रोकथाम

यौन संचारित बीमारी (एसटीडी) से बचने का सबसे पक्का तरीका है कि संभोग न किया जाए या फिर ऐसे साथी के साथ आपसी एक संगी संबंध रखा जाए जिसे यह बीमारी नहीं है।
मैथवर्ल्ड

मैथवर्ल्ड गणितीय समीकरणों और परिभाषाओं को समझाने के लिया बनाया गया वेबसाईट है। गणित के सूत्रों को समझने के संदर्भ में इस वेबसाईट की लोकप्रियता बढ़ रही है। इसकी शुरुआत एरिक वीस्टीन ने की थी जिसे स्टीफ़न वोल्फ़्रम ने इंटरनेट पर पहुँचाया। यह वोलफ़्रम रिसर्च समूह का हिस्सा है।
क्रिस ह्यूज

क्रिस्टोफर ह्यूज (जन्म २६नवंबर, १९८३) एक अमेरिकी उद्यमी है, जिन्होंने हार्वर्ड विश्वविद्यालय के रूममेट्स मार्क ज़ुकेरबर्ग, डस्टिन मॉस्कोविट्ज़, एडुआर्दो सॅवेरिन और एंड्रयू मैकोलम के साथ ऑनलाइन सोशल डायरेक्टरी और नेटवर्किंग साइट फेसबुक के प्रवक्ता के रूप में सह-स्थापना की। वह २०१२ से २०१६ तक द न्यू रिपब्लिक के प्रकाशक और प्रधान संपादक थे। २०१९ तक ह्यूज आर्थिक सुरक्षा परियोजना के सह-अध्यक्ष हैं। २०१८ में, ह्यूज ने फेयर शॉट: रिथिंकिंग इनइक्वालिटी और हाउ वी अर्न प्रकाशित किया। मई २०१९ में ह्यूज ने न्यूयॉर्क टाइम्स में "ब्रेक अप ऑफ़ फ़ेसबुक" और उस पर सामग्री के सरकारी विनियमन के लिए एक ओप-एड प्रकाशित किया।
क़सीदा

क़सीदा (फ़ारसी: قصيده‎) शायरी का वह रूप है जिसमें किसी की प्रशंसा की जाए। कुछ शायर अपने बेहतरीन क़सीदों के लिए विख्यात हुए हैं, जैसे कि मिर्ज़ा सौदा।<r

efA Shahr-ashob of Sauda, translated by Mark Pegors</ref> क़सीदे लिखने का रिवाज अरब संस्कृति से आया है, जहाँ यह इस्लाम के आने से बहुत पूर्व से लिखे जा रहे हैं।

शब्द की जड़ें और उच्चारण

'क़सीदा' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से ज़रा भिन्न है। इसका उच्चारण 'क़ीमत' और 'क़रीब' के 'क़' से मिलता है। यह एक अरबी-मूल का शब्द है और 'क़सादा' शब्द से लिया गया है जिसका मतलब 'ध्येय या नियत रखना' है।

रूप और प्रकार

क़सीदों में हर शेर का दूसरा मिस्रा एक ही रदीफ़ और क़ाफ़िये (तुकान्त) में होता है। क़सीदे दो प्रकार के होते हैं। एक वह, जिसमें कवि प्रारम्भ से ही प्रशंसा करने लगता है और दूसरा वह जिसमें प्रारम्भ में एक तरह की भूमिका दी जाती है और कवि और बातों के अलावा वसंत, बहार, दर्शन, ज्योतिष आदि के विषय में कुछ कहता है। इन प्रारम्भिक वर्णनों को "तश्बीब" कहते हैं। तश्बीब के बाद कवि प्रशंसा करने की ओर अपने शेरों को मोडता है। इस मोड को गुरेज़ कहते है। इसका वर्णन बहुत मुश्किल समझा जाता है और इसी के द्वारा शायर के कमाल का अनुमान होता है। अच्छी गुरेज़ वह है जिसमें कवि 'तश्बीब' से 'तारीफ' (प्रशंसा) पर इस तरह आ जाए कि पढने वालों को यह पता ही न चले कि प्रशंसा का विषय ठूँस-ठाँसकर लाया गया है। क़सीदे के तीसरे अंग 'मदह' (प्रशंसा) के बाद चौथा अंग 'दुआ' होता है, जिसमें कवि 'ममदूह' (प्रशंसित व्यक्ति) के लिए शुभकामनाएँ करता हुआ उससे कुछ याचना करता है। इसी के बाद क़सीदा समाप्त हो जाता है।
रोगजनक

रोगजनक (pathogen) उन्हें कहा जाता है, जिनके कारण कई तरह के बीमारियों का जन्म होता है। इसमें विषाणु, जीवाणु, कवक, परजीवी आदि आते हैं। यह किसी भी जीव, पेड़-पौधे या अन्य सूक्ष्म जीवों को बीमार कर सकते हैं। मानव में जीवों के कारण होने वाले रोग को भी रोगजनक रोगों के रूप में जाना जाता है।

विषाणु

इन रोगजनकों के कारण चेचक, इनफ्लुएंजा, गलसुआ, खसरा, इबोला और रूबेला आदि रोग हो सकते हैं। समान्यतः इसकी लंबाई 20-300 नैनोमीटर के मध्य होती है।
मीटू आन्दोलन

मूल

वर्कफोर्स यौन उत्पीड़न की कहानियों को साझा करने के बारे में कई हैशटैग #MeToo से पहले उपयोग में थे, जिनमें #MyHarveyWeinstein, #YouOkSis, #WhatWereYouWearing और #SurvivorPrivilege शामिल हैं। 
अक्टूबर 2017 में शुरू हुआ #MeToo हैशटैग दो महीने से भी कम समय में टाइम (अंग्रेज़ी पत्रिका) के लिए पर्सन ऑफ द ईयर बन गया। एलिसा मिलानो नामक अभिनेत्री ने हॉलीवुड के फिल्म निर्माता हार्वी वाइंस्टाइन के खिलाफ सबसे पहले अपनी बात कही थी। वास्तव में #MeToo हैशटैग का जन्म करीब 11 साल पहले मायस्पेस नामक सोशल मीडिया प्लेटफार्म पर हो चुका था। तब यह एक जनजागृति अभियान था। उस अभियान का उद्देश्य रंग और लिंग के आधार पर भेदभाव के विरुद्ध लड़ना था, लेकिन उस अभियान को उतनी कामयाबी नहीं मिल पाई, जितनी इस अभियान को। 
इसकी शुरूआत अमेरिकी सिविल राइट्स एक्टिविस्ट तराना बर्क ने की थी। 15 अक्टूबर 2017 को जब यौन हिंसा के खिलाफ #MeToo अभियान शुरू हुआ, तब उन्होंने जिन सूचनाओं, संवादों, फिल्मों आदि को शेयर किया, तो उसे कई लोगों ने दिल तोड़ने वाली बात कहा।

भारत

भारत में इसकी शुरूआत तनुश्री दत्ता ने की थी। उन्होंने नाना पाटेकर पर आरोप लगाए थे।
शाओशान

शाओशान (韶山, Shaoshan) चीन के हूनान प्रान्त के शिआंगतान (湘潭, Xiangtan) क्षेत्र में ज़िले के प्रशासनिक दर्जे वाला एक शहर है, जो जनवादी गणतंत्र चीन के संस्थापक माओ ज़ेदोंग का जन्मस्थान होने के लिए प्रसिद्ध है। चीन में जब १९४० के दशक में साम्यवादी क्रान्ति (कोम्युनिस्ट क्रांति) चल रही थी तो यह शहर साम्यवादी गुट का एक महत्वपूर्ण गढ़ था। सन् २०१० की जनगणना में शाओशान की आबादी लगभग १,००,००० थी जिनमें से १६,००० किसान थे। यह शहर हूनान की राजधानी, चांगशा, से लगभग ९० किमी दक्षिण पश्चिम पर स्थित है।
राव बीरेन्द्र सिंह

राजनैतिक करियर

1952 में जब स्वतंत्र भारत में पहले चुनाव हुए, तो बीरेन्द्र सिंह रेवाड़ी से एक स्वतंत्र उम्मीदवार के रूप में चुनाव में उतरे थे, हालांकि, उस चुनाव में उनकी पराजय हुई। इसके बाद उसी वर्ष उन्होंने किसान मजदूर पार्टी नाम से अपनी पार्टी बनाई। 1954 में वह अम्बाला मण्डल से पंजाब विधान परिषद में निर्दलीय सदस्य चुने गए। सरदार प्रताप सिंह कैंरों मंत्रिमंडल में उन्हें परिवहन व राजस्व मंत्री का जिम्मा दिया गया। 
हरियाणा गठन के बाद वर्ष 1967 में हुए पहले आम चुनावों में राव बिरेंद्र अपनी ही विशाल हरियाणा पार्टी से पटौदी से चुनाव जीतकर विधायक बने। उन्हें प्रदेश का प्रथम निर्वाचित विधानसभा अध्यक्ष बनने का गौरव मिला। 24 मार्च 1967 को राव संयुक्त विधायक दल के बल पर प्रदेश के दूसरे मुख्यमंत्री बने। वर्ष 1971 में राव ने विशाल हरियाणा पार्टी से महेंद्रगढ़ लोकसभा का चुनाव जीता। वर्ष 1977 में अटेली से विधायक बने।
आपातकाल के बाद इंदिरा गांधी के आग्रह पर राव ने अपनी पार्टी का कांग्रेस में विलय किया। वर्ष 1980 में केंद्र में कांग्रेस सरकार बनने पर इंदिरा गांधी ने राव को कृषि, ¨सचाई, ग्रामीण विकास, खाद्य एवं आपूर्ति जैसे महत्वपूर्ण विभागों का जिम्मा सौंपा। 1996 के बाद से उन्होंने सक्रिय राजनीति छोड़ दी थी।

निधन

30 सितंबर 2009 को गुड़गांव में हृदय गति रुक जाने के कारण उनकी मृत्यु हो गई।